Dokumentaatio

Sisällys

[1. Johdanto 1](#_Toc380315435)

[2. Yleiskuva järjestelmästä 1](#_Toc380315436)

[2.1 Käyttötapauskaavio 1](#_Toc380315437)

[2.2 Käyttäjäryhmät 2](#_Toc380315438)

[3. Käyttötapaukset 2](#_Toc380315439)

[3.1 Asiakkaan käyttötapaukset 2](#_Toc380315440)

[4. Järjestelmän tietosisältö 3](#_Toc380315441)

[5. Relaatiotietokantakaavio 4](#_Toc380315442)

[6. Sivukartta 5](#_Toc380315443)

[7. Järjestelmän yleisrakenne 5](#_Toc380315444)

[8. Järjestelmän komponentit 5](#_Toc380315445)

[8.1 Kontrollerit 5](#_Toc380315446)

[8.2 Näkymät 7](#_Toc380315447)

[8.3 Mallit ja aputiedot 7](#_Toc380315448)

[8.4 Tietokanta 8](#_Toc380315449)

[8.5 Bootstrap 8](#_Toc380315450)

[9. Käyttöliittymä 8](#_Toc380315451)

[10. Asennustiedot 8](#_Toc380315452)

[11. Käynnistys-/käyttöohje 9](#_Toc380315453)

[12. Testaus, tunnetut bugit ja puutteet 9](#_Toc380315454)

# Johdanto


Elokuvatietokanta muodostuu käyttäjien katsomista elokuvista ja/tai elokuvista, jotka he haluavat nähdä. Jokainen käyttäjä pitää kirjaa omista elokuvistaan. Käyttäjän tulee rekisteröityä tietokantaan, siis luoda itselleen käyttäjätunnus ja salasana. Elokuvasta voi antaa tiedoiksi nimen, julkaisuvuoden, keston, kategoriat, näyttelijät, ohjaajat, kielen, maat ja ikärajan sekä onko käyttäjä nähnyt elokuvan.

Koska käyttäjä voi pitää kirjaa katsomistaan elokuvista tai elokuvista, jotka hän haluaisi katsoa, hän voi tarkistaa, onko jo nähnyt jonkin elokuvan tai toisaalta hakea esim. tietyn ohjaajan elokuvia tietokannastaan. Elokuvia voi lisätä, poistaa tai muokata tietokannassa. Jos tarkastellaan koko tietokantaa, elokuvat voi järjestää aakkosjärjestykseen.

Ohjelmointikielenä on PHP ja tietokantapalvelimena toimii PostgreSQL. Tietokanta toteutetaan laitoksen users-palvelimella.

# Yleiskuva järjestelmästä

## Käyttötapauskaavio



## Käyttäjäryhmät

Asiakas voi rekisteröityä ja kirjautua järjestelmään www-sivuilla sekä pitää kirjaa valitsemistaan elokuvista ja tarkastella niitä.

# Käyttötapaukset

## Asiakkaan käyttötapaukset

**Rekisteröityminen**: Jotta käyttäjä voi aloittaa tietokannan pitämisen, hänen täytyy ensimmäisellä kerralla rekisteröityä järjestelmään asiakkaaksi. Rekisteröitymisessä asiakas määrittelee itselleen käyttäjätunnuksen ja salasanan.

**Sisäänkirjautuminen**: Rekisteröidyttyään asiakas voi kirjautua järjestelmään antamalla käyttäjätunnuksensa ja salasanansa. Kirjautuminen onnistuu, jos käyttäjätunnus ja salasana ovat oikein.

Seuraavat käyttötapaukset vaativat sisäänkirjautumisen.

**Uloskirjautuminen**: Kirjauduttuaan sisään ja tehtyään haluamansa muutokset asiakas voi päättää istuntonsa tietokannassa ja kirjautua ulos järjestelmästä.

**Käyttäjätietojen muokkaaminen**: Kirjauduttuaan sisään asiakas voi vaihtaa itselleen uuden salasanan.

**Käyttäjätietojen poistaminen**: Asiakas voi poistaa omat tietonsa tietokannasta, jolloin myös asiakkaan tietokanta tyhjennetään. Uudelleenkirjautuminen vaatii rekisteröitymisen.

**Elokuvan lisääminen**: Asiakas voi lisätä tietokantaansa uuden elokuvan. Pakollinen tieto on elokuvan nimi.

**Elokuvan muokkaaminen**: Asiakas voi muuttaa antamiaan elokuvan tietoja, elokuvan nimi on edelleen pakollinen tieto.

**Elokuvan poistaminen**: Asiakas voi poistaa elokuvan tietokannasta, jolloin elokuvan kaikki tiedot hävitetään.

**Elokuvan etsiminen hakusanalla**: Asiakas voi etsiä elokuvia hakusanoilla (kuten nimi tai näyttelijä). Jos hakuosumia löytyy, ne listataan asiakkaalle näkyviin.

**Elokuvien järjestäminen**: Jos asiakas haluaa tarkastella kaikkia lisäämiään elokuvia, ne voidaan listata aakkosjärjestyksessä.

# Järjestelmän tietosisältö

Tietokohde: Elokuva

|  |  |  |
| --- | --- | --- |
| Attribuutti | Arvojoukko | Kuvailu |
| Nimi | Merkkijono, max. 100 merkkiä | Elokuvan nimi |
| Kesto | Kokonaisluku | Elokuvan kesto minuuteissa |
| Ikäraja | Merkkijono, max. 3 merkkiä | Suomessa asetettu ikäraja elokuvalle |
| Julkaisuvuosi | Kokonaisluku | Vuosi, jolloin elokuva on julkaistu |
| Kieli | Merkkijono, max. 100 merkkiä | Elokuvan puhuttu kieli |
| Maat | Merkkijono, max. 100 merkkiä | Maat, joissa elokuva on kuvattu |
| Nähty | Merkkijono, max. 20 merkkiä | Käyttäjä ilmoittaa onko nähnyt elokuvan |

Käyttäjän lisäämä elokuva, jolle hän on voinut antaa tietoja, nimi on pakollinen tieto. Käyttäjällä voi olla monia elokuvia ja elokuva liittyy vain yhteen käyttäjään. Elokuvaan voi liittyä henkilöitä (ohjaajia/näyttelijöitä) sen mukaan miten käyttäjä haluaa ilmoittaa niitä, samoin elokuvalla voi olla useita kategorioita.

Tietokohde: Henkilö

|  |  |  |
| --- | --- | --- |
| Attribuutti | Arvojoukko | Kuvailu |
| Nimi | Merkkijono, max. 50 merkkiä | Elokuvassa työskentelevän henkilön nimi |

Henkilö voi olla näyttelijä tai ohjaaja elokuvassa. Henkilö voi liittyä useaan elokuvaan ja elokuvassa voi olla useita henkilöitä.

Tietokohde: Kategoria

|  |  |  |
| --- | --- | --- |
| Attribuutti | Arvojoukko | Kuvailu |
| Nimi | Merkkijono, max. 30 merkkiä | Elokuvien alalajin/genren nimi |

Kategoriaan voi kuulua useita elokuvia ja elokuva voi kuulua useaan kategoriaan.

Tietokohde: Käyttäjä

|  |  |  |
| --- | --- | --- |
| **Attribuutti** | **Arvojoukko** | **Kuvailu** |
| **Käyttäjätunnus** | Merkkijono, max. 20 merkkiä | Käyttäjän itselleen määrittämä tunnus |
| **Salasana** | Merkkijono, max. 20 merkkiä | Käyttäjän itselleen määrittämä salasana |

Käyttäjällä voi olla useita elokuvia, mutta elokuva liittyy yhteen käyttäjään. Jos käyttäjä poistetaan, poistuvat myös hänen elokuvansa.

# Relaatiotietokantakaavio

# Sivukartta



# Järjestelmän yleisrakenne

Tietokantasovellusta tehdessä on noudatettu MVC-mallia. Kontrollerit, näkymät ja mallit sijaitsevat hakemistoissa tietokantasovellus, views ja models. Yleistoiminnot on sijoitettu hakemistoon libs.

Kaikki tiedostonimet on kirjoitettu pienellä ja välilyönnit on korvattu alaviivalla, ”\_ ”.

# Järjestelmän komponentit

## Kontrollerit

### ****Kirjautumisesta huolehtivat kontrollerit****

**index.php**

**Kirjautumissivun kontrolleri, joka näyttää näkymän views/login.php.**

**doLogin.php**

**Tarkistaa, onko käyttäjän antamat käyttäjätunnus ja salasana oikeat ja ohjaa sen mukaan joko näkymään views/login.php tai kontrolleriin etusivu.php. Väärä käyttäjätunnus tai salasana aiheuttaa virheilmoituksen.**

### ****Kirjautuneen käyttäjän näkymistä huolehtivat kontrollerit****

Seuraavilla sivuilla tarkistetaan **aluksi onko käyttäjä kirjautunut, jos ei ole ohjataan kirjautumissivulle index.php, muuten näytetään haluttu sivu.**

**etusivu.php**

**Kirjautuneen käyttäjän etusivun kontrolleri, joka hakee käyttäjän kaikki elokuvat ja elokuvien määrän ja näyttää näkymän views/etusivu.php.**

**aakkosjarj.php**

**Hakee käyttäjän elokuvat aakkosjärjestyksessä ja näyttää näkymän views/etusivu.php.**

**elokuvan\_tiedot.php**

**Hakee muokattavaksi valitun elokuvan ja näyttää näkymän views/elokuvan\_tiedot.php.**

**haku.php**

**Näyttää näkymän views/haku.php.**

**lisaa\_elokuva.php**

**Tarkistaa, että uuden elokuvan tiedot on asetettu oikein. Virhetilanteessa ohjaa takaisin lomakkeeseen tai jos kaikki tiedot ovat sallitussa muodossa, lähettää käyttäjän etusivulle.**

**listaa\_haku.php**

**Jos käyttäjä ei ole kirjoittanut yhtäkään hakusanaa, ohjataan takaisin hakuun, muuten näytetään etusivu, johon on listattu hakutulokset. Jos hakusanat eivät tuota yhtään osumaa, näytetään etusivulla käyttäjän kaikki elokuvat.**

**omat\_tiedot.php**

**Näyttää näkymän views/omat\_tiedot.php.**

**poista\_elokuva.php**

**Hakee poistettavan elokuvan tietokannasta ja poistaa sen, jonka jälkeen ohjaa etusivulle, jossa listataan käyttäjän kaikki elokuvat.**

**poista\_kayttaja.php**

**Poistaa käyttäjän ja hänen elokuvansa ja ohjaa logOut.php-sivun kautta kirjautumissivulle.**

**tallenna\_muokkaus.php**

**Hakee muokattavan elokuvan ja tallentaa muokatut tiedot tietokantaan, jos tiedot ovat sallitussa muodossa, muuten näytetään muokkaussivu ja virheilmoitus.**

**vaihda\_salasana.php**

**Vaihtaa käyttäjän salasanan tietokantaan ja ohjaa käyttäjän etusivulle, jos vanha salasana ja uusi salasana kaksi kertaa on asetettu oikein, muuten näyttää salasanan vaihtamissivun virheilmoituksella.**

**logOut.php**

**Kirjaa käyttäjän ulos, katkaisee käyttäjän istunnon ja ohjaa kirjautumissivulle.**

### ****Rekisteröitymisestä huolehtivat kontrollerit****

**rekisteroityminen.php**

**Näyttää rekisteröitymissivun näkymän views/rekisteroityminen.php.**

**lisaa\_kayttaja.php**

**Luo uuden käyttäjän ja lisää sen kantaan, jos käyttäjä on asettanut käyttäjätunnuksen ja salasanan sallitussa muodossa. Jos tunnuksissa on virheitä, näytetään rekisteröitymissivu virheilmoituksella, muuten ohjataan käyttäjä etusivulle.**

## ****Näkymät****

**views/elokuvan\_tiedot.php**

**Näyttää lomakkeen, jossa on elokuvan tiedot, joita voi muokata. Tarvittaessa tulostaa virheilmoitukset. Tallennus-painike ohjaa kontrolleriin tallenna\_muokkaus.php. Poista-painike ohjaa kontrolleriin poista\_elokuva.php.**

**views/etusivu.php**

**Kirjautuneen käyttäjän näkemä etusivu. Tulostaa käyttäjän käyttäjätunnuksen, elokuvien määrän ja käyttäjän elokuvat, joita pääsee muokkaamaan.**

**views/haku.php**

**Käyttäjä voi hakea omista elokuvistaan elokuvan, näyttelijän, ohjaajan ja/tai kategorian nimellä. Tarvittaessa tulostetaan virheilmoitus. Hae-painike ohjaa kontrolleriin listaa\_haku.php.**

**views/login.php**

**Sovelluksen etusivu, joka sisältää kentät kirjautumista varten ja linkin rekisteröitymissivulle. Kirjautumisesta siirrytään doLogin.php-sivulle tai näytetään virheilmoitus.**

**views/lomake.php**

**Sisältää kentät uuden elokuvan lisäämistä varten, tallenna-painike ohjaa kontrolleriin lisaa\_elokuva.php. Jos nimi puuttuu tai kentissä on muita virheitä, näytetään virheilmoitukset.**

**views/omat\_tiedot.php**

**Sisältää kentät käyttäjän salasanan vaihtamiseen. Tallenna-painike ohjaa kontrolleriin vaihda\_salasana.php. Jos kentissä on virheitä, näytetään virheilmoitus. Poista käyttäjä -painike ohjaa kontrolleriin poista\_kayttaja.php, joka poistaa käyttäjän.**

**views/pohja.php**

**Sisältää linkit (etusivu.php, omat\_tiedot.php, haku.php, logOut.php), jotka näkyvät kaikilla kirjautumisen jälkeen näkyvillä sivuilla. Navigointipalkin alapuolella näytetään sillä hetkellä näkyvä näkymä.**

**views/rekisteroityminen.php**

**Sisältää kentät uuden tunnuksen luomista varten. Kirjaudu sisään -painike ohjaa kontrolleriin lisaa\_kayttaja.php. Jos kentissä on virheitä, näytetään virheilmoitus.**

## Mallit ja aputiedot

**libs/models/elokuva.php**

Elokuva-luokka, joka huolehtii elokuvien asettamisesta tietokantaan, sieltä poistamisesta ja päivittämisestä.

**libs/models/kayttaja.php**

Kayttaja-luokka, joka huolehtii käyttäjien asettamisesta tietokantaan, sieltä poistamisesta ja päivittämisestä.

**libs/common.php**

Aloittaa istunnon ja sisältää yleismetodit.

**libs/yhteys.php**

Muodostaa yhteyden tietokantaan.

## Tietokanta

**sql/add-test-data.sql**

Lisää tietokantaan testikäyttäjän ja tälle kaksi elokuvaa.

**sql/create-tablea.sql**

Luo kaikki tarvittavat taulukot tietokantaan.


**sql/drop-tables.sql**

Poistaa kaikki taulukot.

## Bootstrap

Hakemistot css, fonts ja js liittyvät nettisivujen tyyleihin ja ulkoasuun.

# Käyttöliittymä



Kirjautumisen jälkeen kaikilla sivuilla näkyy navigaatiopalkki, josta pääsee etusivulle, muokkaamaan käyttäjän tietoja, hakemaan elokuvia tai kirjautumaan ulos. Kolme ensimmäistä linkkiä johdattavat lopulta takaisin etusivulle, uloskirjautuminen vie kirjautumissivulle.

Elokuvan muokkauksen, aakkosjärjestyksessä listaamisen ja uuden elokuvan lisäämisen jälkeen etusivulla näytetään käyttäjän elokuvatietokannan päivitetyt tiedot.

# Asennustiedot

Sovellus on asennettuna minulla laitoksen users-palvelimelle, jolle pääsee ottamalla SSH-yhteyden palvelimeen.

Sovelluksen voi asentaa kopioimalla sen tiedostot palvelimen nettiin näkyvään hakemistoon (esim. laitoksen usersin htdocs-hakemisto). Sovellusta varten on otettu käyttöön PHP-tuki sekä PostgreSQL-tietokanta. Tietokanta asetetaan libs/yhteys.php:ssä rivillä 8.

# Käynnistys-/käyttöohje

Harjoitustyö löytyy osoitteesta <http://heidvill.users.cs.helsinki.fi/tietokantasovellus/> ja esittelysivu <http://heidvill.users.cs.helsinki.fi/tietokantasovellus/esittelysivu.html>.

Testitunnukset ovat käyttäjätunnus: abc ja salasana: 123.

# Testaus, tunnetut bugit ja puutteet

Ohjelmaa on testattu erilaisilla syötteillä ja connectiontest.php:n taulukoiden avulla. Virheitä on etsitty mm. komentorivillä php:n virheilmoituksista.

Ohjelma kaatuu, jos kenttien syötteet ovat liian pitkät.

Hakuun voisi lisätä elokuvan tiedoista muitakin ominaisuuksia, kuten julkaisuvuoden, keston ja ikärajan.

# Omat kokemukset

Liitteet